Cornelis Frankenstraat 39 in Oud-Vossemeer 4698 CE: Woonhuis. - Baas Makelaars
Garage, aangebouwd steen, v.v. elektra, water, verwarming, CV...
Route van naar Cornelis Frankenstraat 39, 4698 CE Oud-Vossemeer
Van Zeylstraat, Welhoek4698 DC Oud-Vossemeer	€ 225.000,- v.o.n. Kommer heers oor toekoms van krieket-akademies | Netwerk24
Kommer heers oor toekoms van krieket-akademies
Hy is bevrees dat Suid-Afrikaanse krieket weens die Covid-19-inperking die belangstelling van jong spelers kan verloor.
Só bieg Shukri Conrad, afrigter van Krieket Suid-Afrika (KSA) se nasionale akademie.
Met die regering en KSA wat aangekondig het dat geen klub- of skolekrieket vir die res van die jaar gespeel sal word voor ten minste die nuwe jaar nie, vrees Conrad dat kinders ander belangstellings gaan kweek.
“My seun is 11 jaar oud en nou in die winter sou hy twee middae ’n week rugby oefen, en twee middae hokkie. Al wat hy nou (met die inperking) doen, is om voor die Xbox te sit,” sê Conrad.
Dié afrigter, wat voorheen die Highveld Strikers en die Cape Cobras gebrei het, het ook gesê hy is uiters bekommerd oor die toekoms van die land se private krieketafrigters en -akademies.
“Hulle is nie amptelik deel van KSA se strukture nie, maar albei vervul ’n waardevolle rol in die ontwikkeling van jong talent.
“As die besluit gaan bly dat geen krieket vir die res van die jaar moontlik is nie, weet ek nie hoe hulle gaan oorleef nie,” sê Conrad.
“Dit maak nie vir my sin hoe kinders binnenshuis kan skoolgaan, maar dat dit nie moontlik is om krieket, ’n nie-kontaksportsoort, buite te speel nie.”
Conrad het met Netwerk24 gepraat voordat die regering besluit het om skole weer te sluit.
Die een ding waaroor Conrad nie bekommerd is nie, is dat KSA se talentidentifisering gaan agter raak as hulle ’n jaar verloor.
Die junior nasionale weke, soos die o.13’s, o.15’s en die 0.18’s vir seuns en meisies, is almal klaar afgelas, al sou hulle eers aan die einde van die jaar gespeel word.
“Ek sou bekommerd gewees het as ander lande normaalweg kon aangaan en ons die enigste land was wat nie kon speel nie,” meen Conrad.
“Nee wat, ons het uitstekende strukture om talent raak te sien. Een verlore jaar gaan dit nie skade doen nie. Daar is beslis nie spelers soos Hashim Amla of Temba Bavuma waarvan ons nie weet nie.”– Altus Momberg